OzLabs/hebrew-wiki-articles huggingface dataset:
מכבי נס ציונה (כדורגל)

מכבי נס ציונה הייתה קבוצת כדורגל מהעיר נס ציונה בתקופת המנדט הבריטי בארץ ישראל. המועדון הוקם ב-1912 והוא נמנה עם המועדונים הוותיקים ביותר והמייסדים של הליגה הבכירה בארץ ישראל כשהשתתף בעונת הבכורה (1931/1932). בתקופה שקדמה להקמת המדינה, הקבוצה נחשבה לקבוצה חזקה יחסית שהשתתפה ברוב הטורנירים הראשונים של ההתאחדות בארץ ישראל. הקבוצה המשיכה לשחק גם בעונה הראשונה של הליגה הישראלית ב-1949/1950, והייתה היורדת הראשונה של הליגה הבכירה, עד שפורקה ב-1955.

==היסטוריה==
הקבוצה הוקמה ב-1912 והייתה בין הקבוצות העבריות הראשונות שהוקמו בארץ ישראל.
הקבוצה זכתה בגביע מגן שמשון של 1923 ו-1924 - גביע של קבוצות מכבי בארץ ישראל.
הקבוצה השתתפה במשחקי הליגה הבכירה המאורגנת הראשונה של ארץ ישראל בעונת 1931/1932, וסיימה במקום השמיני.
כמו כן השתתפה הקבוצה לראשונה במשחקי הגביע הארץ ישראלי של 1932, והפסידה 6:0 בסיבוב הראשון.
הקבוצה המשיכה להשתתף במשחקי הליגה הבכירה בתקופת המנדט, ובעונות 1940 ו-1941/1942 רשמה את הישג השיא שלה - מקום 3 בליגה הבכירה.

לאחר הקמת מדינת ישראל השתתפה בעונה הראשונה של הליגה הבכירה ב-1949/1950, אך רשמה שיא שלילי בהיסטוריה של הליגה הישראלית, כשסיימה במקום האחרון עם 24 הפסדים מתוך 24 משחקים, כאשר כבשה 7 שערים בלבד וספגה לא פחות מ-95.
הידרדרות הקבוצה המשיכה בשנים הבאות ובעונת ההמשך, 1951/1952 הקבוצה ששיחקה בליגת המשנה ירדה פעם נוספת, הפעם לליגה ג' מהמקום ה-13 בבית הדרום.

הקבוצה המשיכה ביכולתה הבינונית והמשיכה לשחק בליגות הנמוכות בשנים הבאות, עד שב-1955 לאחר קשיים כלכליים הקבוצה הפסיקה את פעילותה, ומעט המשאבים והשחקנים שנשארו לה אוחדו עם הקבוצה החדשה שנוסדה בעיר סקציה נס ציונה שהוקמה באותה השנה, שקיבלה תמיכה מהעירייה ומייצגת את העיר נס ציונה עד היום.

==הערות שוליים==

קטגוריה:קבוצות כדורגל שהוקמו ב-1912
קטגוריה:קבוצות כדורגל ששיחקו בליגה הבכירה בישראל
קטגוריה:היישוב: כדורגל
קטגוריה:היישוב: מועדוני ספורט
נס ציונה
קטגוריה:נס ציונה: מועדוני ספורט
קטגוריה:קבוצות כדורגל ישראליות שהתפרקו
Amy Winehouse at the BBC

Amy Winehouse at the BBC הוא אלבום ההופעה הראשון של הזמרת הבריטית איימי ויינהאוס, אשר יצא לאור ב-13 בנובמבר 2012, למעלה משנה לאחר מותה, תחת חסותה של חברת התקליטים יוניברסל מיוזיק גרופ. בדומה לאלבום Lioness: Hidden Treasures, גם האלבום הזה יצא לאור בחסות עמותת איימי ויינהאוס. אלבום ההופעה מכיל שירים שבוצעו בשידור חי על ידי ויינהאוס ב-BBC בין השנים 2004–2009.

עם יציאתו נכנס האלבום אל המקום ה-41 במצעד אלבומי ההיפ הופ\רית'ם אנד בלוז שבארצות הברית.

== רקע וביקורות ==
האלבום איגד בתוכו הופעות רבות מעברה של ויינהאוס, ויצא בפרק זמן של כמעט שנה לאחר מותה בשנת 2011. האלבום זכה לביקורות חיוביות מצד מבקרי המוזיקה, ובשכלול הביקורות באתר מטֵקריטיק צבר האלבום ציון של 64, המעיד על קבלת פנים חיובית בדרך כלל. Allmusic נתנו לאלבום ארבעה כוכבי זהב מתוך חמישה.

גארי מולולהנד מה-BBC כתב כי האלבום "עומד בתור האלטרנטיבה הטובה ביותר, כי בו ניתן לראות את כישוריה של ויינהאוס בעת הופעה חיה."

== רשימת רצועות ==

=== מארז התקליטורים ===
בנוסף לאלבום ההופעה, מארז תקליטורים יצא לאור ב-12 בנובמבר 2012. המארז כלל בתוכו את האלבום יחד עם שלושה תקליטורי DVD נוספים: Arena: Amy Winehouse – The Day She Came to Dingle <small>(הכלל בתוכו שני תקליטורים)</small>, A Tribute to Amy Winehouse by Jools Holland, וה-DVD השלישי, Amy Winehouse – BBC One Sessions Live at Porchester Hall.

== נתוני מכירות ==
{| class="wikitable sortable"
!מקום
!תארים
!מכירות
|-
!ברזיל (Pro-Música Brasil)
|זהב
|20,000
|}

== היסטוריית יציאות לאור ==
{| class="wikitable plainrowheaders"
! scope="col" |מדינה
! scope="col" |תאריך יציאה
! scope="col" |פורמטים
! scope="col" |חברת תקליטים
|-
! scope="row" |ארצות הברית
|13 בנובמבר 2012
|תקליטור
|יוניברסל מיוזיק גרופ
|-
! rowspan="2" scope="row" |בריטניה
| rowspan="2" |19 בנובמבר 2012
|תקליטור
| rowspan="2" |איילנד
|-
|מארז CD + DVD
|}

==קישורים חיצוניים==

==הערות שוליים==

קטגוריה:אלבומי הופעה מ-2012
קטגוריה:אלבומי וידאו מ-2012
קטגוריה:אלבומי הופעה של איימי ויינהאוס
קטגוריה:אלבומי וידאו של איימי ויינהאוס
קטגוריה:אלבומי הופעה שהתפרסמו לאחר מות מבצעיהם
קטגוריה:אלבומי הופעה באנגלית
קטגוריה:אלבומי וידאו באנגלית
קטגוריה:אלבומי חברת יוניברסל מיוזיק גרופ
הפועל רחובות (כדורגל)

הפועל רחובות הייתה קבוצת כדורגל ישראלית מהעיר רחובות שפעלה החל מתקופת המנדט הבריטי בארץ ישראל, והמשיכה לשחק בליגות הנמוכות לאחר קום מדינת ישראל, עד שפורקה ב-1968 והתאחדה עם קבוצת הפועל מרמורק.

==היסטוריה==
מועדון הספורט של הפועל רחובות הוקם ב-1926, וב-1933 הוקמה קבוצת הכדורגל תחת המועדון. משחקה הרשמי הראשון של הקבוצה התרחש בשנת הקמתה, נגד המועדון הוותיק יחסית הפועל ירושלים. בשנת 1940 החלה לשחק במגרש משלה. הקבוצה שיחקה בעיקר בליגות הנמוכות בתקופת המנדט עד שבעונת 1943/1944 הצליחה להגיע לליגה הבכירה וסיימה במקום העשירי מתוך 14 קבוצות ושיחקה בליגה הבכירה במשך 3 עונות רצופות עד 1946/1947 אז סיימה במקום ה13 הלפני אחרון וירדה לליגת המשנה.

לאחר הקמת מדינת ישראל ופתיחת הליגה הישראלית, המועדון התחרה ב"ליגה המאוחדת" הזמנית (ליגת המשנה) וסיימה במקום השני במחוז ירושלים / דרום והוצבה בליגה ב' בעונה לאחר מכן. בעונת 1953/1954 התחרתה עם בית"ר ירושלים האנונימית יחסית בתקופה זו על עלייה לליגה הבכירה והייתה זקוקה לתיקו על מנת להבטיח עלייתה לליגה העליונה, אך הפסידה במשחק האחרון 2:1 לבית"ר שעלתה על חשבונה בפעם הראשונה לליגה הבכירה. בעונה זו אף הוכללו שניים משחקניה בסגל נבחרת ישראל, אברהם גינזבורג ומאיר טוביאס.

הקבוצה המשיכה לשחק בליגת המשנה וניסתה לעלות ללא הצלחה לליגה הבכירה. בעונת 1961/1962 הקבוצה אף נשרה לליגה השלישית (ליגה ב') מהמקום האחרון בליגה א'. בעונה שלאחר מכן, מועדון אחר מהעיר רחובות הפועל מרמורק, הצליח לעלות לליגה א' והפך להיות המועדון הבכיר בעיר בשנים הבאות. בקיץ 1968, עקב קשיים כלכליים, שני המועדונים הפועל רחובות והפועל מרמורק התאחדו להקמת מועדון חדש הפועל מרמורק-רחובות והקבוצה חדלה מלהתקיים באופן עצמאי. למרות האיחוד עם מרמורק, זכויות המועדון עברו דווקא להפועל קריית גת שלקחה את מקומה של הפועל רחובות בליגה ב' ואף שיחקה בשם "הפועל קריית גת רחובות". לאחר מכן נעלמה הקבוצה ממפת הכדורגל הישראלי.

==הערות שוליים==

*
קטגוריה:קבוצות כדורגל ישראליות שהתפרקו
קטגוריה:קבוצות כדורגל ששיחקו בליגה הבכירה בישראל
קטגוריה:היישוב: כדורגל
קטגוריה:היישוב: מועדוני ספורט
קטגוריה:קבוצות כדורגל שהוקמו ב-1933
רחובות
קטגוריה:רחובות: מועדוני ספורט
I Told You I Was Trouble: Live in London

I Told You I Was Trouble: Live in London הוא אלבום הווידאו הראשון של הזמרת הבריטית איימי ויינהאוס. אלבום הווידאו יצא לאור ב-5 בנובמבר 2007, על ידי חברת התקליטים איילנד רקורדס.

ההופעות שהאלבום מכיל צולמו ב-29 במאי 2007, באולם של "שפרדס בוש" שבלונדון, אנגליה. ב-11 בדצמבר 2015, האלבום יצא על ויניל כחלק ממארז התקליטורים The Collection, שיצא לאחר מותה בשנת 2011.

== רקע והפקה ==
את אלבום הווידאו הוציאה ויינהאוס לאחר שהוציאה את אלבום האולפן השני והאחרון שלה, Back to Black. אלבום הווידאו מכיל בתוכו שירים מתוך אותו אלבום, מתוך אלבום הבכורה שלה, Frank, וכמה גרסאות כיסוי שונות שביצעה בעת אותו מופע. את האלבום הפיקה מלאני ווטון.

בין היתר שרה איימי באותו אלבום וידאו את להיטה הגדול ביותר של לורין היל, "(Doo Wop (That Thing".

== רשימת שירים ==
# "Intro/Addicted"
# "Just Friends"
# "Cherry"
# "Back to Black"
# "Wake Up Alone"
# "Tears Dry on Their Own"
# "He Can Only Hold Her"/"Doo Wop (That Thing)"
# "Fuck Me Pumps"
# "Some Unholy War"
# "Love Is a Losing Game"
# "Valerie"
# "Hey Little Rich Girl" (בשיתוף זאלון & דה)"
# "Rehab"
# "You Know I'm No Good"
# "Me & Mr Jones"
# "Monkey Man"
# Outro
; I Told You I Was Trouble documentary
# "The Early Years"
# ".Life in the U.K"
# "The U.S. Story"
# "Back Home ... The Future"

== מיקומי שיא ==
כל מצעדי האלבומים שלהלן, הם מצעדי אלבומי וידאו בלבד, ובהם ויינהאוס הצליחה לכבוש פסגות מצעדים רבות.

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטריה (IFPI Austria)
|זהב
|5,000
|-
!אוסטרליה (ARIA)
|זהב
|17,500
|-
!ארגנטינה (CAPIF)
|פלטינה 2×
|16,000
|-
!ברזיל (Pro-Música Brasil)
|יהלום
|125,000
|-
!בריטניה (BPI)
|פלטינה
|50,000
|-
!גרמניה (BVMI)
|פלטינה
|50,000
|-
!ניו זילנד (RMNZ)
|זהב
|2,500
|-
!ספרד (PROMUSICAE)
|זהב
|10,000
|-
!פורטוגל (AFP)
|פלטינה
|8,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!בריטניה
|5 בנובמבר 2007
| rowspan="8" |די וי די
|איילנד
|
|-
!קנדה
|6 בנובמבר 2007
| rowspan="4" |יוניברסל מיוזיק גרופ
|
|-
!אוסטרליה
|9 בנובמבר 2007
|
|-
!צרפת
| rowspan="2" |12 בנובמבר 2007
|
|-
!שוודיה
|
|-
!ארצות הברית
|13 בנובמבר 2007
|יוניברסל ריפבליק
|
|-
!יפן
|5 בדצמבר 2007
| rowspan="2" |יוניברסל מיוזיק גרופ
|
|-
!גרמניה
|15 בינואר 2008
|
|-
!בריטניה
|27 באוקטובר 2008
| rowspan="6" |בלו-ריי
|איילנד
|
|-
!צרפת
|24 בנובמבר 2008
| rowspan="5" |יוניברסל מיוזיק גרופ
|
|-
!גרמניה
|28 בנובמבר 2008
|
|-
!שוודיה
|2 בפברואר 2009
|
|-
!אוסטרליה
|3 באפריל 2009
|
|-
!קנדה
|27 בספטמבר 2011
|
|}

== קישורים חיצוניים ==

[https://itunes.apple.com/au/movie/amy-winehouse-i-told-you-i-was-trouble-live-in-london/id342831410 האלבום], על פי אייטונס

==הערות שוליים==

קטגוריה:אלבומי הופעה מ-2007
קטגוריה:אלבומי וידאו מ-2007
קטגוריה:אלבומי הופעה של איימי ויינהאוס
קטגוריה:אלבומי וידאו של איימי ויינהאוס
קטגוריה:אלבומי הופעה באנגלית
קטגוריה:אלבומי וידאו באנגלית
קטגוריה:אלבומי חברת איילנד רקורדס
יחסי יפן – סן מרינו

יחסי יפן–סן מרינו הם היחסים הדיפלומטיים הרשמיים שבין יפן לבין הרפובליקה המרוממת של סן מרינו.

== היסטוריה ==
קבר ה[[שינטו היחיד באירופה, סראוואלה, סן מרינו]]
החל מהמחצית השנייה של המאה העשרים קיימים שיתופי פעולה בין שתי המדינות, יחסים קונסולריים בין שתי המדינות כוננו ב-1961, היחסים הועלו לדרג היחסים הדיפלומטיים בנובמבר 1996. לפני שכוננו היחסים הדיפלומטיים בין שתי המדינות ביקר נארוהיטו, נסיך יפן בסן מרינו בשנת 1984. בשנת 1987 ביקר בסן מרינו ראש ממשלת יפן, טקאו פוקודה.

ב-11 במרץ 2011, רעידת האדמה והצונאמי החלו להכות בחבל טוהוקו במזרח יפן. באותה שנה, על מנת להתאבל על קורבנות האסון הזה, הובאה גופה אחת לסן מרינו ונקברה בקבר השינטו הראשון באירופה. על יד הגופה הוקם מקדש שנקרא "מקדש סן מרינו".

קיימת קבוצה פרלמנטרית למען ידידות יפן-סן מרינו, הקבוצה אחראית על הקמת המקדש והקבר.

== ייצוג ==
שגרירות סן מרינו ביפן
* סן מרינו מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. סן מרינו מיוצגת ביפן גם בדרג הקונסולרי באמצעות קונסוליה רשמית שהיא מחזיקה בעיר קובה.
* יפן אינה מיוצגת בסן מרינו בדרג השגרירות. יפן מיוצגת בסן מרינו בדרג הקונסולרי באמצעות קונסוליה שהיא מחזיקה בסן מרינו, בירת המדינה.

== קישורים חיצוניים ==

* [http://www.mofa.go.jp/mofaj/area/sanmarino_r/data.html Republic of San Marino - basic data], באתר משרד החוץ היפני

== הערות שוליים ==
יולית ים-סופית

יוּלִית יַם-סוּפִית או יוּלית ים סוף (שם מדעי: Coris aygula) היא מין של יולית שחי באוקיינוס ההודי ובאוקיינוס השקט. המין מתאפיין בצבע שחור, ופס כחול אחד לצד גופו. היולית מגיעה עד לאורך של 120 ס"מ. מאפיין של היולית שקיים בדגים טרופיים רבים, הוא הבדל משמעותי במראה בין צעיר לבוגר. בצעיר הוא לבן עם נקודות שחורות קטנות, ובעל שני כתמים כתומים בולטים על הגב.

יולית ים סוף חיה בשוניות אלמוגים בעומקים של עד 30 מטר. הבוגרים בדרך כלל מתבודדים, בעוד שהצעירים חיים בקבוצות קטנות.

תפוצת היולית היא מהים האדום והאוקיינוס ההודי עד לאיי ליין באוקיינוס השקט. היולית חיה בישראל במפרץ אילת, בו היא חיה בשונית האלמוגים של אילת. המין מוצג גם באקווריום ישראל ובמצפה התת-ימי.

== קישורים חיצוניים ==

== הערות שוליים ==

מופע צעיר של יולית ים סוף

קטגוריה:בעלי חיים שתוארו ב-1801
קטגוריה:טקסונים שתוארו בידי ברנר-ז'רמין דה לספד
קטגוריה:שפתוניים
קטגוריה:דגים במפרץ אילת
מרצדס-בנץ G63 AMG 6x6

G63 6x6 700, גרסה משופרת המיוצרת על ידי [[בראבוס]]
ה-G63 AMG 6x6 הוא טנדר ספורטיבי המיוצר על ידי מרצדס-בנץ. ה-6x6 היא גרסה בעלת הנעה לכל ששת הגלגלים של ה-G קלאס. ה-6x6 יוצר במקור עבור צבא אוסטרליה החל משנת 2007. הרכב יוצר בין השנים 2013-2015 בגראץ שבאוסטריה.
== סקירה כללית ==
ב-6x6 יש מנוע זהה ל-G63, בעל שמונה צילינדרים וטורבו כפול, עם הנעה לכל ששת הגלגלים. במשך השנתיים שבהם יוצר האוטו, יוצרו יותר מ-100 יחידות שלו.

המנוע של ה-6x6 הוא מנוע V8, בנפח 5.5 ליטרים, המפיק כ-536 כוחות סוס. ברכב מותקנת תיבת הילוכים בעלת שבע מהירויות אוטומטיות.

אורך הרכב הוא 5,875 מ"מ, ברוחב 2,110 מ"מ ובגובה 2,210 מ"מ. הג'נטים של הרכב הם בקוטר 18 אינץ' שמורכבים בתוך גלגל 37 אינץ'. ה-6x6 יכול להגיע מ-0 ל-100 קמ"ש ב-7.8 שניות, ולהגיע למהירות מרבית של 160 קמ"ש (מוגבל אלקטרונית).

ב-6x6 מותקן מדחס אוויר המאפשר לנפח ולהוריד אוויר מהגלגלים, על מנת להתאים את אחיזת הגלגלים לשטח, במיוחד באזורים מדבריים.

ב-2015 הכריזה מרצדס שהיא תייצר כ-15 כלי רכב בעלי הגה ימני לשוק המלזי. 

== בתרבות הפופולרית ==
הרכב הופיע בסרט "Beyond the Reach" בשנת 2014, ובסרט "עולם היורה" בשנת 2015.

==קישורים חיצוניים==

קטגוריה:טנדרים
G63 AMG 6x6
קטגוריה:כלי רכב שהושקו ב-2013
קטגוריה:רכבי שטח ופנאי גדולים
קטגוריה:כלי רכב המורכבים באוסטריה
ג'ק סוק

ג'ק סוק (באנגלית: Jack Sock; נולד ב-24 בספטמבר 1992) הוא טניסאי אמריקאי שדורג בשיאו (20 בנובמבר 2017) במקום השמיני בעולם. סוק הוא האלוף האולימפי בזוגות מעורבים וזוכה מדליית ארד בזוגות באולימפיאדת ריו דה ז'ניירו (2016). מדורג, נכון למאי 2022, במקום ה-123 בסבב ה-ATP.

==ביוגרפיה==
סוק נולד בלינקולן שבנברסקה וגדל באוברלנד פארק שבקנזס.

===יחידים===
באליפות ארצות הברית הפתוחה בטניס ב-2010 זכה בטורניר הנוער. באליפות ארצות הברית הפתוחה ב-2011 זכה לכרטיס חופשי והעפיל לסיבוב השני בו הפסיד לאנדי רודיק. 

ב-2015 זכה באליפות ארצות הברית על מגרשי חימר, והעפיל לגמר טורניר סטוקהולם בו הפסיד לתומאש ברדיך. 

ב-2016 העפיל לגמר טורניר אוקלנד, לגמר אליפות ארצות הברית על מגרשי חימר ולגמר טורניר סטוקהולם, באליפות ארצות הברית הפתוחה הגיע להישג השיא שלו בטורנירי גראנד סלאם ליחידים כשהודח בסיבוב הרביעי על ידי ז'ו-וילפריד צונגה.

ב-2017 הגיע לחצי גמר טורניר אינדיאן וולס מאסטרס, וזכה בתואר הראשון שלו בסבב המאסטרס העולמי 1000 של ה-ATP כשזכה בטורניר פריז. בעקבות הניצחון העפיל לאליפות סבב המאסטרס העולמי, הוא גבר בשלב הבתים על מרין צ'יליץ' ואלכסנדר זברב ובחצי הגמר הפסיד לגריגור דימיטרוב. את השנה סיים בדירוג השיא שלו, שמיני בעולם.

===זוגות===
סוק ובן זוגו הקנדי ואשק פוספיסיל זכו באליפות וימבלדון 2014 לאחר ניצחון בגמר על מדורגים ראשונים האחים בריאן. יחד עם פוספיסיל זכה גם באליפות אטלנטה הפתוחה ב-2014, באליפות סין הפתוחה ב-2015 ובטורניר אינדיאן וולס ב-2015. הוא העפיל עמו לעוד חמישה גמרים של טורנירי ATP-1000. ב-2016 זכה עם ג'ון איזנר בטורניר שאנגחאי מאסטרס ובטורניר בזל (עם מרסל גראנויירס).

באולימפיאדת ריו דה ז'ניירו (2016) זכה במדליית ארד יחד עם סטיב ג'ונסון.

ב-2018 זכה בטורניר דלריי ביץ' בטורניר אינדיאן וולס (עם ג'ון אייזנר) וטורניר ליון (עם ניק קיריוס), הוא זכה בפעם השנייה באליפות וימבלדון בזוגות, יחד עם מייק בריאן. בהמשך השנה זכה עם בריאן גם באליפות ארצות הברית הפתוחה ובגמר ה-ATP.

===זוגות מעורבים===
בטורניר הזוגות מעורבים באליפות ארצות הברית הפתוחה ב-2011 שיתף פעולה עם מלאני אודין, וזכה עמה בתואר.

באולימפיאדת ריו דה ז'ניירו (2016) זכה עם בת'אני מאטק סאנדס במדליית זהב לאחר ניצחון בגמר על בני ארצם ונוס ויליאמס ורג'יב ראם.

===גביע דייוויס===
סוק חבר בנבחרת גביע דייוויס של ארצות הברית משנת 2015. הוא סייע לה להעפיל לשלב רבע הגמר ב-2016 וב-2017.

==קישורים חיצוניים==

קטגוריה:טניסאים אמריקאים
קטגוריה:אלופים אולימפיים אמריקאים: טניס
קטגוריה:טניסאים באולימפיאדת ריו דה ז'ניירו (2016)
קטגוריה:זוכי מדליית ארד אולימפית אמריקאים: טניס
קטגוריה:אמריקאים שנולדו ב-1992
קאטיס אלסטרם

קאטיס אלסטרם (בשוודית: Kattis Ahlstrom; נולדה ב-9 ביוני 1966) היא עיתונאית ומנחת טלוויזיה שוודית.

==ביוגרפיה==
אלסרם נולדה בגטבורג כאחת משלוש בנותיו של רופא, מגיל צעיר החלה לנגן בפסנתר ובצ'לו, בתחילה תכננה ללמוד מוזיקה באוניברסיטה ולפתח קריירה כמוזיקאית אך עקב חבלה בזרוע היא עזבה את תחום זה.

ב-1992 החלה את הקריירה שלה בטלוויזיה כשהנחתה את תוכנית הבידור "תשע עד חמש" ששודרה בערוץ הטלוויזיה הציבורי בארצה.

ב-1994 הנחתה את תחרות המלודיפסטיבלן בה נבחר הנציג השוודי לאירוויזיון.

ב-1995 החלה להגיש פינה ברדיו, מ-1998 ועד 1999 הגישה את התוכנית "הפלגה הגדולה".

היא הנחתה את אירוויזיון 2000 שנערך בסטוקהולם, ב-2003 שימשה כקריינית של הניקוד השוודי באירוויזיון.

מ-2001 ועד 2002 הנחתה את תוכנית התחקירים העיתונאיים "Uppdrag granskning".

ב-2005 זכתה בפרס ה"קריסטאלן", פרס הטלוויזיה השוודית, באותה שנה הנחתה את "Alla tiders Melodifestival", פסטיבל מיוחד שנערך בקרקס בסטוקהולם לציון חמישים שנים לאירוויזיון ולמלודיפסטיבלן.

מ-2006 ועד 2010 שימשה כעורכת הראשית של מגזין המשפחה "Icakuriren".

ב-2009 החלה להגיש תוכנית אירוח משלה הנקראת "Kattis & Company" אך ב-2010 התוכנית ירדה.

היא פעילה למען מדינות מתפתחות והנחתה מספר ערבי התרמה בנושא ובין היתר אירוע של האומות המאוחדות העוסק ברווחת ילדים, היא עבדה עם ארגון קרן החירום הבינלאומית של האומות המאוחדות לילדים ונסעה מספר פעמים למדינות העולם השלישי לצורך עבודות הומניטריות, בנוסף היא משמשת כמזכירת ארגון העוסק בזכויות הילד בחברה.

==קישורים חיצוניים==

* [https://nyheter24.se/noje/alltomteve/100573-intervju24-kattis-ahlstrom ריאיון עם קאטיס אלסטרם] 
* [https://www.svd.se/kattis-ahlstrom-fick-kristallen-pris קאטיס אלסטרם זכתה בפרס קריסטאלן] 

קטגוריה:מנחי האירוויזיון בשוודיה
קטגוריה:מנחות טלוויזיה שוודיות
קטגוריה:שוודיות שנולדו ב-1966
Hide Your Heart Tour

Hide Your Heart Tour הוא סיבוב ההופעות הראשון של הזמרת הוולשית בוני טיילר. סיבוב ההופעות היה עבור הממלכה המאוחדת, שם הופיעה בסקוטלנד, ויילס, ואנגליה. בסך הכול היו כ-19 מופעים שנכללו בסיבוב ההופעות.

סיבוב ההופעות נתמך על גבי אלבום האולפן השביעי של טיילר Hide Your Heart, שעליו גם נקרא סיבוב ההופעות.

== רקע ==
לאחר שהוציאה את אלבומה השביעי Hide Your Heart Tour, החליטה טיילר כי היא תצא לסיבוב הופעות ראשון שבו תופיע בבריטניה. רגע זכור מן סיבוב ההופעות היה כאשר טיילר הופיע בפסטיבל רדינג, שם היא הקהל זרק לעברה בקבוקים.

== תאריכי הופעות ==
{| class="wikitable"
|-
!תאריך
!עיר
!מדינה
!מיקום
|-
|2 במאי 1988
|פורטסמות'
| rowspan="8" |אנגליה
|גילדהול
|-
|3 במאי 1988
|פולקסטון
|לאס קליף הול
|-
|7 במאי 1988
|גלוסטר
|מרכז פנאי גלוסטר
|-
|8 במאי 1988
|קורנוול
|קולוסיאום
|-
|10 במאי 1988
|גילפורד
|היכל התרבות
|-
|11 במאי 1988
|לונדון
|האמרסמית' אפולו
|-
|12 במאי 1988
|טנברידג' וולס
|אולמות הכנס של באת'
|-
|14 במאי 1988
|פול
|מרכז אמנויות
|-
|15 במאי 1988
|קארדיף
|ויילס
|אולם דוד המלך
|-
|17 במאי 1988
|דרבי
| rowspan="2" |אנגליה
|אולמות הכנס של באת'
|-
|18 במאי 1988
|נוטינגהאם
|אולם הקונצרטים המלכותי
|-
|21 במאי 1988
|אברדין
| rowspan="2" |סקוטלנד
|תיאטרון הקפיטול
|-
|22 במאי 1988
|ליבינגסטון
|פורום ליבינגסטון
|-
|24 במאי 1988
|ניוקאסל 
|אנגליה
|סיטי הול
|-
|25 במאי 1988
|לנדודנו
|ויילס
|ארקדיה
|-
|27 במאי 1988
|ליברפול
| rowspan="4" |אנגליה
|תיאטרון רויאל קורט
|-
|28 במאי 1988
|בריסטול
|היפודרום
|-
|30 במאי 1988
|שפילד
|סיטי הול
|-
|31 במאי 1988
|מנצ'סטר
|אפולו
|}

== קישורים חיצוניים ==
* [https://www.setlist.fm/stats/average-setlist/bonnie-tyler-3d60913.html?tour=Hide+Your+Heart+Tour סיבוב ההופעות], באתר Setlist

== הערות שוליים ==

קטגוריה:סיבובי הופעות מ-1988
קטגוריה:סיבובי הופעות של בוני טיילר
Silhouette in Red Tour

Silhouette in Red Tour הוא סיבוב ההופעות השני של הזמרת הוולשית בוני טיילר. סיבוב ההופעות היה לסיבוב ההופעות העולמי הראשון של טיילר, כאשר הוא התחיל ברגנסבורג שבגרמניה, ונגמר בקופנהגן שבדנמרק.

סיבוב ההופעות נתמך על גבי אלבום האולפן העשירי של טיילר Silhouette in Red, שעליו גם נקרא סיבוב ההופעות.

== רקע ==
האנסה רקורדס הוציאה ספר מיוחד בן 24 עמודים, שבתוכו היה ניתן למצוא פרטים על סיבוב ההופעות, ותמונות של טיילר מתוך סיבוב ההופעות. את הספר היה ניתן לרכוש במקומות ציבוריים, ובין היתר גם במופעים של סיבוב ההופעות.

== מערכה ==
* תופים: ג'ון טונקס
* גיטרה: אלן דארבי
* גיטרה בס: אד פול
* פסנתר, אורגן: ג'ון יאנג
בנוסף לכך, אלן דארבי היה גם המנהל המוזיקלי של סיבוב ההופעות.

== תאריכי הופעות ==
{| class="wikitable"
!תאריך
!עיר
!מדינה
|-
|20 בינואר 1994
|רגנסבורג
| rowspan="24" |גרמניה
|-
|21 בינואר 1994
|ליסקטאנפאל
|-
|22 בינואר 1994
|ראבנסבורג
|-
|24 בינואר 1994
|ואלדקירך
|-
|25 בינואר 1994
|זארבריקן
|-
|27 בינואר 1994
|ארפורט
|-
|28 בינואר 1994
|אסן
|-
|30 בינואר 1994
|האגן
|-
|31 בינואר 1994
|זיגן
|-
|1 בפברואר 1994
|בילפלד
|-
|3 בפברואר 1994
|בראונשווייג
|-
|4 בפברואר 1994
|מגדבורג
|-
|6 בפברואר 1994
|הנובר
|-
|7 בפברואר 1994
|קמניץ
|-
|9 בפברואר 1994
|שטוטגרט
|-
|10 בפברואר 1994
|מנהיים
|-
|11 בפברואר 1994
|פסאו
|-
|13 בפברואר 1994
|המבורג
|-
|15 בפברואר 1994
|ברלין
|-
|17 בפברואר 1994
|ברמן
|-
|18 בפברואר 1994
|קאסל
|-
|19 בפברואר 1994
|פרנקפורט
|-
|21 בפברואר 1994
|דרזדן
|-
|22 בפברואר 1994
|מינכן
|-
|24 בפברואר 1994
|פראג
| rowspan="2" |צ'כיה
|-
|25 בפברואר 1994
|אוסטרבה
|-
|26 בפברואר 1994
|לינץ
|אוסטריה
|-
|28 בפברואר 1994
|ברטיסלאבה
|סלובקיה
|-
|1 במרץ 1994
|בודפשט
| rowspan="2" |הונגריה
|-
|2 במרץ 1994
|סומבטהיי
|-
|4 במרץ 1994
|וינה
| rowspan="2" |אוסטריה
|-
|5 במרץ 1994
|גראץ
|-
|6 במרץ 1994
|ליובליאנה
|סלובניה
|-
|8 במרץ 1994
|פלדקירך
|אוסטריה
|-
|10 במרץ 1994
|ציריך
|שווייץ
|-
|11 במרץ 1994
| rowspan="2" |פריז
| rowspan="2" |צרפת
|-
|12 במרץ 1994
|-
|13 במרץ 1994
|בריסל
|בלגיה
|-
|16 במרץ 1994
|סקיאן
| rowspan="7" |נורווגיה
|-
|17 במרץ 1994
|אוסלו
|-
|19 במרץ 1994
|ברגן
|-
|20 במרץ 1994
|סטוונגר
|-
|22 במרץ 1994
|טרונדהיים
|-
|25 במרץ 1994
|הארסטאד
|-
|26 במרץ 1994
|טרומסה
|-
|28 במרץ 1994
|סטוקהולם
|שוודיה
|-
|29 במרץ 1994
|קופנהגן
|דנמרק
|}

== הערות שוליים ==

קטגוריה:סיבובי הופעות מ-1994
קטגוריה:סיבובי הופעות של בוני טיילר
סלפי (סרט)

"סלפי" (ברוסית: Селфи; מילולית: "דיוקן עצמי") הוא מותחן פסיכולוגי בבימויו של ניקולאי חומריקי על פי תסריט שכתב סרגיי מינאייב, המבוסס על הרומן שלו "נטול נשמה של המאה ה-21. סלפי". הסרט מומן על ידי קרן הקולנוע הרוסי ויצא לאקרנים ב-1 בפברואר 2018.

בסרט מככבים קונסטנטין חבנסקי ופיודור בונדרצ'וק, יוליה חלינינה, אנה מיכאלקובה וסבריה יאנושאוסקאיטה.

מפיקי הסרט פיוטר אנורוב, פיודור בונדרצ'וק ודמיטרי רודובסקי עבדו יחד גם על הסרטים נטול נשמה והמשכו נטול נשמה 2.

== תקציר עלילת הסרט ==
ולדימיר בוגדנוב הוא סופר פופולרי ומגיש טלוויזיה מצליח שלפתע מגלה שהוחלף על ידי כפיל מוחלט, שלוקח מבוגדנוב את עבודתו, תהילתו, האישה, והפילגש ונראה שהוא מתמודד עם התפקיד שלו הרבה יותר טוב מאשר המקור ורק הבת רוצה להחזיר את בוגדנוב האמיתי.

== צוות השחקנים ==
* קונסטנטין חבנסקי — ולדימיר בוגדנוב, סופר ושדרן
* פיודור בונדרצ'וק — איוואן
* מייקל מוחטסיפוב — מישה, חברו של בוגדנוב
* אלכסנדר אולכסייביץ' — הקורא
* סרגיי בונדרנקו — חבר של בוגדנוב
* יוליה חלינינה
* אנה מיכאלקובה 
* סבריה יאנושאוסקאיטה 
* אנדריי גרינב
* מרינה קאלצקאיה
* פיוטר נסטרוב

== קישורים חיצוניים ==

==הערות שוליים==

קטגוריה:יאנדקס: הפקות מקור
קטגוריה:סרטי 2018
קטגוריה:סרטי דרמה רוסיים
קטגוריה:סרטי מותחן פסיכולוגיים
קטגוריה:סרטי מתח רוסיים
קטגוריה:סרטים ברוסית
Heart Strings Tour

Heart Strings Tour הוא סיבוב ההופעות הרביעי של הזמרת הולשית בוני טיילר. בדומה לסיבוב ההופעות הקודם של טיילר "Free Spirit Tour", גם בסיבוב הזה הופיעה טיילר בגרמניה בלבד, שם נערכו כ-10 מופעים בסך הכל.

סיבוב ההופעות נתמך על גבי אלבום האולפן ה-13 של טיילר Heart Strings, שעליו גם נקרא סיבוב ההופעות.

== רקע ==
האלבום שעליו נבנה סיבוב ההופעות, הוקלט בפראג ביחד עם התזמורת הפילהרמונית של פראג, אבל בשל קשיים רבים שבהם נתקלה טיילר, הוחלט כי היא תצא לסיבוב בלעדיהם, ואליה יצורפו נגנים ואנשים אחרים.

סיבוב הופעות זה הוא הקצר ביותר שערכה טיילר בכל הקריירה שלה.

== רשימת השירים ==
# ""
# "Human Touch"
# "I Still Haven't Found What I'm Looking For"
# "To Love Somebody"
# "Lost in France"
# "In My Life"
# "Learning to Fly"
# "Straight From The Heart"
# "Everybody Hurts"
# "Need Your Love So Bad"
# "It's a Heartache"
# "Bitterblue"
# "Total Eclipse of the Heart"
# "Faster Than the Speed of Night"
# "Turtle Blues"
# "Amazed"
# "Holding Out for a Hero"

== תאריכי הופעות ==
{| class="wikitable"
!תאריך
!עיר
!מדינה
|-
|28 באפריל 2003
|קמניץ
| rowspan="10" |גרמניה
|-
|29 באפריל 2003
|המבורג
|-
|30 באפריל 2003
|קרפלד
|-
|2 במאי 2003
|בון
|-
|3 במאי 2003
|גלזנקירכן
|-
|4 במאי 2003
|דרזדן
|-
|5 במאי 2003
|שטוטגרט
|-
|9 במאי 2003
|פדרבורן
|-
|11 במאי 2003
|במברג
|-
|12
|טוטלינגן
|}

== הערות שוליים ==

קטגוריה:סיבובי הופעות מ-2003
קטגוריה:סיבובי הופעות של בוני טיילר
South Africa Tour 2013

South Africa Tour 2013 הוא סיבוב ההופעות החמישי והאחרון של הזמרת הולשית בוני טיילר. הסיור הורחב והתקיים בדרום אפריקה בלבד, ובסמוך לכך הופיעה טיילר גם באירוויזיון 2013, שהתקיים בעיר מאלמה שבשוודיה. סיבוב הופעות זה הוא הראשון והיחידי של טיילר בעשור השני של המאה ה-21.

סיבוב ההופעות זכה להצלחה רבה, ובשני המופעים שהתקיימו ביוהנסבורג נמכרו כל הכרטיסים בפרק זמן קצר. באותם רגעים הודיעה טיילר כי האלבום החדש שלה עתיד לצאת בדרום אפריקה "בקרוב מאוד". לבסוף, הוציאה אותו טיילר ב-8 במרץ באותה שנה, תחת השם, Rocks and Honey.

== רקע ==
לאחר המופע שלה בבלומפונטיין, טיילר והלהקה שלה ביקרו באתרי תיירות ליד קייפטאון, כגון: טבלאן, וחוות היין שמסביב לסטלנבוש.

== מערכה ==
* גיטרה - מאט פריור
* גיטרה - קית' אטאק
* גיטרה בס - אד פול
* אורגן חשמלי - ג'ון יאנג
* תופים - גרהם רולף

== תאריכי הופעות ==
{| class="wikitable"
!תאריך
!עיר
!מיקום
|-
|29 באוגוסט 2013
| rowspan="2" |יוהנסבורג
| rowspan="2" |מלון קזינו קונטיננטל
|-
|30 באוגוסט 2013
|-
|1 בספטמבר 2013
|בלומפונטיין
|מרכז קליי
|-
|6 בספטמבר 2013
| rowspan="2" |קייפטאון
| rowspan="2" |מרכז הכנסים הבינלאומי של קייפטאון, אודיטוריום 1 מרכז
|-
|7 בספטמבר 2013
|}

== הערות שוליים ==

קטגוריה:סיבובי הופעות מ-2013
קטגוריה:סיבובי הופעות של בוני טיילר
Love Don't Cost a Thing

Love Don't Cost a Thing (בעברית: אהבה לא עולה דבר) הוא שיר של הזמרת והשחקנית ג'ניפר לופז מתוך אלבומה השני J.Lo. הוא יצא ב-2 בדצמבר 2000 על ידי חברת התקליטים אפיק רקורדס כסינגל הראשון מהאלבום.

== רקע וכתיבה ==
השיר נכתב על ידי דיימון שארפ, ג'ורג'ט פרנקלין, ג'רמי מונרו, אמיל ד. האריס וגרג לאוסון, והופק על ידי ריק וייק, ריצ'י ג'ונס וקורי רוני.

באותה תקופה יצאה לופז עם הראפר האמריקאי שון קומבס מה שגרם לרבים לחשוב שהשיר שמילותיו מתייחסות לבן זוג אשר מנסה לקנות את אהבתה של בת זוגו בכסף מדברות על קומבס עצמו. השיר זכה לביקורות חיוביות מהמבקרים אשר החמיאו לו וכינו אותו כ"קליט".

== הצלחה ==
השיר זכה להצלחה בעולם ונחשב עד היום לאחד מהקלאסיקות של הזמרת. הוא הגיעה לעשירייה הפותחת בין היתר בארצות הברית, אוסטרליה, צרפת, גרמניה ואירלנד ולמקום הראשון ביתר היתר בקנדה, ניו זילנד ובריטניה. השיר גם זכה להצלחה רבה ברדיו כאשר הצליח להגיע לראשונה למקום הראשון גם במצעד הרדיו של ארצות הברית.

מכירותיו של השיר בעולם עומדות על כ-4.8 מיליון עותקים, דבר אשר הופך אותו לאחד מהנמכרים ביותר של לופז, ולשיר ה-7 הנמכר ביותר של שנת 2001.

== וידאו קליפ ==
הקליפ לשיר בוים על ידי פול האנטר והכוריאוגרפיה שלו נעשתה על ידי דארין דוויט הנסון אשר זכה לשבחים על כך ואף קיבל מועמדות לפרס VMA בקטגוריית "הכוריאוגרפיה הטובה ביותר" ו-"הקליפ הנשי הטוב ביותר". הוא הפך לאחד מהקליפים הנצפים ביותר של השנה באינטרנט ושודר בערוצי טלוויזיה רבים.

בנוסף לכך, הקליפ ספג השמצות לאחר שלופז התחתנה עם אחד מהרקדנים שהופיעו בקליפ, קריס ג'וד. על מנת לקדם את השיר הופיעה איתו לופז בטקס פרסי ה-EMA של שנת 2000, ובטקס ה-VMA של שנת 2001.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|פלטינה
|70,000
|-
!בלגיה (BEA)
|זהב
|25,000
|-
!בריטניה (BPI)
|כסף
|200,000
|-
!שווייץ (IFPI Switzerland)
|זהב
|20,000
|-
! colspan="3" |סיכום
|-
!בכל העולם
|
|4,813,000
|}

== קישורים חיצוניים ==

==הערות שוליים==

קטגוריה:שירי 2000
קטגוריה:סינגלים מ-2000
קטגוריה:שירי ג'ניפר לופז
קטגוריה:שירים באנגלית
קטגוריה:שירים שהופקו על ידי ריק וייק
קטגוריה:שירי דאנס-פופ
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון ברומניה
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הקנדי
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:שירי זהב בממלכה המאוחדת
יחסי סן מרינו – צ'ילה

יחסי סן מרינו-צ'ילה הם היחסים הדיפלומטיים הרשמיים שבין הרפובליקה המרוממת של סן מרינו לבין הרפובליקה של צ'ילה.

== ייצוג ==
* סן מרינו אינה מיוצגת בצ'ילה, הן בדרג השגרירות והן בדרג הקונסולרי.
* צ'ילה אינה מיוצגת בסן מרינו בדרג השגרירות אלא באמצעות השגרירות שהיא מחזיקה ברומא, בירת איטליה. צ'ילה מחזיקה ברומא משרד קונסולרי מיוחד לסן מרינו יחד עם המחוזות הקרובים לה באיטליה.

== יחסים כלכליים ==
בשנת 2015, סן מרינו ייצאה לצ'ילה סחורה בשווי 292 אלף דולר אמריקאי. הסחורה כללה בעיקר מכונות שטיפה. באותה השנה ייבאה סן מרינו מצ'ילה סחורה בשווי 82,400 דולר. הסחורה הייתה לוחות עץ בלבד.

== הערות שוליים ==
רכס ראמפארט

רכס ראמפארט (באנגלית: Rampart Ridge) הוא רכס הרים המהווים חלק מרכס החברה המלכותית (ממערב לו) באנטארקטיקה.  הרכס נמצא מצפון לקרחון ראטגרס, ומתמשך בין פסגת "הצריח" ופסגת בישוף. פסגת שופ היא בין הנקודות הגבוהות ברכס.

==היסטוריה==
הרכס מופה ושמו ניתן לו בפברואר 1957 על ידי משלחת הסקר הצפונית של ניו זילנד שהייתה חלק מהמשלחת הטראנס-אנטארקטית של חבר העמים הבריטי שפעלה בין השנים 1956-58.

==קישורים חיצוניים==
* [https://geonames.usgs.gov/apex/f?p=gnispq:5:0::NO::P5_ANTAR_ID:12336 רכס ראמפארט] באתר הסקר הגאולוגי של ארצות הברית

==הערות שוליים==

ראמפארט
הר פוקאטרה

הר פּוֹקָאטֶרָה (באנגלית: Mount Pocaterra) הוא הר ברכס אלק שבהרי הרוקי הקנדיים, בפרובינציית אלברטה שבקנדה.
==גאוגרפיה==
גובהו של ההר 2,941 מטרים מעל פני הים. ההר ממוקם 1.5 קילומטרים צפונית להר טיירוויט. להר פסגה כפולה, כאשר הפסגה הצפונית גבוהה מהפסגה הדרומית.

==היסטוריה==
===מקור השם===
ההר נקרא על שם נחל פוקאטרה (Pocaterra Creek) הסמוך, אשר בתורו נקרא על שם ג'ורג' פוקאטרה, ממשפחת אנשי עסקים ממוצא ונצואליאני. איש העסקים ג'ורג' פוקאטרה מוונצואלה חקר את אזור ההר. 

== קישורים חיצוניים ==
* [https://bivouac.com//MtnPg.asp?MtnId=28947 מידע גאוגרפי על הר פוקאטרה]
* [https://web.archive.org/web/20160303172652/http://peakfinder.com/peakfinder.ASP?PeakName=Mount+Pocaterra הר פוקאטרה] באתר peakfinder
* [http://www.summitpost.org/mount-pocaterra/154455 מידע למטפסים על הר פוקאטרה] באתר summitpost
* [http://jamiejunker.com/mount-pocaterra-mount-tyrwhitt/ תמונות טיפוס על הר פוקאטרה]
* [http://www.soistheman.com/diary/page.php?id=mt-tyrwhitt-mt-pocaterra תיאור ומפות מסלול הטיפוס על הר פוקאטרה]
* [https://web.archive.org/web/20180505215144/http://www.explor8ion.com/vern/scrambles/pocaterra/pocaterra.html מסלולי הטיפוס על הר פוקאטרה] באתר explor8ion
* [http://www.trailpeak.com/trail-Pocaterra-Ridge-near-Kananaskis-AB-5123 תיאור רכס פוקאטרה]
* [https://www.mountain-forecast.com/peaks/Mount-Pocaterra מזג אוויר עדכני על הר פוקאטרה, בגבהים שונים]
* [http://hikingwithbarry.com/2014/09/26/pocaterra-ridge-kananaskis-country-hiking-alberta תצלומי רכס פוקאטרה]
* [https://peakery.com/mount-pocaterra-alberta/ הר פוקאטרה] באתר peakery
* [https://www.hikebiketravel.com/the-fantastic-pocaterra-ridge-hike-in-kananaskis-country/ תצלום נופי הר פוקאטרה]

==הערות שוליים==

קטגוריה:אלברטה: הרים
הר בישוף (רכס אלק)

הר בישופ (באנגלית: Mount Bishop) הוא הר ברכס אלק שבהרי הרוקי הקנדיים, על קו פרשת המים של אמריקה. ההר ממוקם בפרובינציית אלברטה שבקנדה, בסמוך לגבול בין אלברטה לבין פרובינציית קולומביה הבריטית.
==גאוגרפיה==
גובהו של ההר 2,850 מטרים מעל פני הים.

==היסטוריה==
===מקור השם===
שמו של ההר ניתן לו בשנת 1912 והוא נקרא על שם קולונל בילי בישוף, טייס קרב קנדי, לו הוענק צלב ויקטוריה במהלך מלחמת העולם הראשונה.

== קישורים חיצוניים ==
* [https://apps.gov.bc.ca/pub/bcgnws/names/5122.html הר בישוף] באתר ממשלת קולומביה הבריטית
* [https://web.archive.org/web/20120402033041/http://peakfinder.com/peakfinder.asp?PeakName=Mount+Bishop מידע על הר בישוף] באתר peakfinder
* [https://bivouac.com//MtnPg.asp?MtnId=774 מידע על הר בישוף]
* [https://mapcarta.com/24241196 תצלום לוויין של הרי רכס אלק] ובהם גם הר בישוף
* [https://www.mountain-forecast.com/peaks/Mount-Bishop-Canada/forecasts/2850 תחזית מזג אוויר עדכנים להר בישוף, לפי גבהי ההר]

==הערות שוליים==

קטגוריה:הרי הרוקי הקנדיים
קטגוריה:קו פרשת המים של אמריקה
קטגוריה:אלברטה: הרים
קטגוריה:קולומביה הבריטית: הרים
רכס 90 מזרח

רכס 90 מזרח במרכז התמונה. משמאל ניתן לראות את הקצה הדרומי של [[תת-היבשת ההודית ומשמאלה רכס צ'גוס]]
רכס 90 מזרח הוא רכס תת-ימי באוקיינוס ההודי. הרכס נקרא כך משום שהוא מתמשך בכיוון צפון-דרום באופן כמעט מקביל לקו האורך 90° מעלות מזרח. הרכס מתחיל בצפונו במפרץ בנגל בקו הרוחב 17° צפון ומתמשך דרומה לאורך כ-5,000 קילומטרים עד קו הרוחב 33° דרום. רוחבו הממוצע הוא כ-200 ק"מ.

הרכס מורכב בעיקר מבזלת תולאיטית שגילה מתוארך לכ-81 מיליון שנה בצפון הרכס ולכ-43 מיליון שנה בדרומו. "הזדקנות" הבזלת ככל שמתקדמים צפונה ברכס הביאה את המדענים להשערה כי הרכס נוצר על ידי נקודה חמה. נראה כי הנקודה החמה של קרגלן בדרום האוקיינוס ההודי יצרה את הרכס בזמן שהלוח האינדו-אוסטרלי נע צפונה החל מסוף עידן המזוזואיקון. פרצי הבזלת מנקודה חמה זו יצרו גם מישור קרגלן בדרום האוקיינוס ההודי (אשר מקצת ממנו בולט מעל פני הים בדמות האיים קרגלן והרד) ואת מדרגות ראג'מל במזרח הודו. ניתוח כימי של הסלעים באזורים אלה מחזק את ההשערה כי כולם נוצרו ממקור געשי זהה.

הרכס הוא אזור סייסמי פעיל. מאז 1913 נמדדו באזור לפחות ארבע רעידות אדמה בעוצמה 7 ומעלה ו-10 רעידות בעוצמה 6 או יותר.

אזור הרכס נחקר מספר פעמים בעבר.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
תשעים מזרח
תשעים מזרח
הר בישוף (רכס פאנין)

הר בישופ (באנגלית: Mount Bishop) הוא הר הממוקם בגבולו הצפוני של הפארק הפרובינציאלי הר סימור, במחוז צפון ונקובר, בפרובינציית קולומביה הבריטית שבקנדה. ההר נמצא ברכס פאנין, שבהרי החוף הצפוניים. גובהו של ההר 1,509 מטרים מעל פני הים, והוא מתנשא מעל נהר אינדיין ארם. 

==היסטוריה==
===מקור השם===
ההר נקרא על שם ג'וזף צ'ארלס בישוף (Joseph Charles Bishop), שהיה הנשיא הראשון של מועדון מטפסי ההרים של קולומביה הבריטית, ואשר נפטר בשנת 1913 עת נפל לתוך תהום בזמן שטיפס על הר בייקר.
ההר נקרא "הר בישוף" (Bishop Mountain) בשנת 1930, וב-3 במאי 1951 שונה שם ההר ל-Mount Bishop (גם "הר בישוף").

=== הטיפוס על ההר ===
הטיפוס המתועד הראשון על הר בישוף נעשה בשנת 1909 על ידי קבוצת מטפסים ממועדון מטפסי ההרים של קולומביה הבריטית. בראש הקבוצה עמד פרד מילס (Fred Mills).

== קישורים חיצוניים ==
* [https://apps.gov.bc.ca/pub/bcgnws/names/5123.html הר בישוף] באתר ממשלת קולומביה הבריטית
* [https://bivouac.com//PhotoPg.asp?PhotoId=5260 מידע על ההר ועל שם ההר]
* [https://mapcarta.com/24505580 תצלום לוויין של הר בישוף]
* [http://www.peakbagger.com/peak.aspx?pid=883 מידע על הר בישוף] באתר peakbagger
* [http://www.summitsearch.org/places/mount-bishop הר בישוף] באתר summitsearch
** מידע למטפסים:
** [http://www.clubtread.com/Routes/Route.aspxRoute1231.html?Route=1231 שביל הטיפוס הדרומי על הר בישוף]
** [http://www.clubtread.com/Routes/Route.aspxRoute204.html?Route=204 שביל הטיפוס המערבי על הר בישוף]

==הערות שוליים==

קטגוריה:קולומביה הבריטית: הרים
יחסי אנדורה–גרמניה

יחסי אנדורה–גרמניה הם היחסים הדיפלומטיים שבין הרפובליקה הפדרלית של גרמניה לבין נסיכות אנדורה. שתי המדינות הן חברות הארגון לביטחון ולשיתוף פעולה באירופה.

==היסטוריה==
ב-25 בספטמבר 1939 חתמה אנדורה על הסכם שלום עם גרמניה, שאשרר את הסכם ורסאי מלאחר מלחמת העולם הראשונה, על פי המשפט הבינלאומי שעדיין היה במלחמה. זה עזר לאנדורה לשמור על הנייטרליות שלה במהלך מלחמת העולם השנייה. גרמניה הייתה המדינה הרביעית בשנת 1994 שהכירה באנדורה כריבונית ועצמאית לאחר אימוץ החוקה החדשה של 1993.

==יחסים דיפלומטיים==
שגרירות אנדורה בבריסל אחראית גם על היחסים עם גרמניה, מאידך, השגרירות הגרמנית במדריד אחראית גם על היחסים עם אנדורה. סיוע קונסולרי מסופק על ידי הקונסוליה הכללית בברצלונה, ובנוסף, יש לגרמניה קונסוליית כבוד באנדורה לה ולה.

== קישורים חיצוניים ==

* [http://www.auswaertiges-amt.de/DE/Aussenpolitik/Laender/Laenderinfos/Andorra/Bilateral_node.html משרד החוץ הגרמני על היחסים עם אנדורה]

== הערות שוליים ==
הר בישוף (רכס קאמלזפוט)

הר בישוף (באנגלית: Mount Bishop) הוא הר ברכס קאמלזפוט במחוז לילואט שבפרובינציית קולומביה הבריטית שבקנדה.

גובהו של ההר 1,721 מטרים מעל פני הים, והוא ממוקם 4 קילומטרים צפונית למפגש הנהרות ברידג' ויאלאקום.

שם ההר אומץ רשמית ב-6 ביוני 1957.

==קישורים חיצוניים==
* [https://apps.gov.bc.ca/pub/bcgnws/names/5125.html הר בישוף] באתר ממשלת קולומביה הבריטית
* [https://bivouac.com//MtnPg.asp?MtnId=6852 מידע גאוגרפי על הר בישוף]

==הערות שוליים==

קטגוריה:קולומביה הבריטית: הרים
פסגת בישוף (אנטארקטיקה)

פסגת בישוף (באנגלית: Bishop Peak) היא הר שגובהו 3,460 מטרים מעל פני הים. ההר ממוקם ליד רכס ראמפארט, ברכס החברה המלכותית, באנטארקטיקה. 
==היסטוריה==
הפסגה התגלתה במהלך מיפוי הרכס על ידי הסקר הגאולוגי של ארצות הברית (USGS). שמו של ההר ניתן לו על ידי הוועדה המייעצת לשמות אנטארקטיים בשנת 1963, והוא נקרא על שם שבהונולולו, אשר פעל לחקר אנטארקטיקה.

==קישורים חיצוניים==
* [https://geonames.usgs.gov/apex/f?p=gnispq:5:::NO::P5_ANTAR_ID:1424 פסגת בישוף] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=112804 פסגת בישוף] באתר המידע האנטארקטי האוסטרלי

==הערות שוליים==

בישוף
קרחון ראטגרס

קרחון ראטגרס (באנגלית: Rutgers Glacier) הוא קרחון תלול הממוקם בצידו המערבי של רכס החברה המלכותית בשטח חסות רוס שבאנטארקטיקה. הקרחון יורד דרומית-מערבית מרכס ג'ונס הופקינס, ומתחבר עם קרחון סקלטון. שלוחת אבוט מפרידה בין קרחון ראטגרס לקרחון אליסון.

== היסטוריה ==
קרחון ראטגרס מופה לראשונה על ידי הסקר הגאולוגי של ארצות הברית (USGS) באמצעות סוקרים על הקרקע ותצלומי אוויר שצולמו על ידי צי ארצות הברית.

שמו של הקרחון ניתן לו על ידי הוועדה המייעצת לשמות אנטארקטיים. הקרחון נקרא על שם אוניברסיטת ראטגרס, בניו ברנזויק שבניו ג'רזי, אשר שלחה חוקרים לאנטארקטיקה, לצד רכס ג'ונס הופקינס (הנקרא על שם אוניברסיטת ג'ונס הופקינס) וקרחון קרלטון (הנקרא על שם מכללת קרלטון). 

==קישורים חיצוניים==
* [https://geonames.usgs.gov/apex/f?p=gnispq:5:::NO::P5_ANTAR_ID:13078 קרחון ראטגרס] באתר הסקר הגאולוגי של ארצות הברית
==הערות שוליים==

ראטגרס
קטגוריה:אוניברסיטת ראטגרס
קרחון קרלטון

קרחון קרלטון (באנגלית: Carleton Glacier) הוא קרחון במורדותיו הצפון-מערביים של הר ליסטר ברכס החברה המלכותית, באנטארקטיקה. הקרחון זורם צפונה לתוך קרחון עמנואל.

==היסטוריה==
הקרחון התגלה לראשונה במסגרת מיפוי האזור במסגרת הסקר הגאולוגי של ארצות הברית אשר בוצע על ידי סוקרים על הקרקע, ותצלומי אוויר של צי ארצות הברית.

===מקור השם===
שמו של הקרחון ניתן לו על ידי הוועדה המייעצת לשמות אנטארקטיים ב-1963, והוא נקרא על שם מכללת קרלטון בנורת'פילד שבמינסוטה, אשר שלחה חוקרים לאנטארקטיקה (לצד קרחון ראטגרס הסמוך הנקרא על שם אוניברסיטת ראטגרס, ורכס ג'ונס הופקינס הנקרא על שם אוניברסיטת ג'ונס הופקינס).

==קישורים חיצוניים==
*[https://geonames.usgs.gov/apex/f?p=gnispq:5:::NO::P5_ANTAR_ID:2434 קרחון קרלטון] באתר הסקר הגאולוגי של ארצות הברית

==הערות שוליים==

קרלטון
קטגוריה:ארצות הברית באנטארקטיקה
יחסי ארצות הברית – רואנדה

יחסי ארצות הברית–רואנדה הם היחסים ההדדיים בין רואנדה וארצות הברית.

על פי דו"ח המנהיגות העולמית של ארצות הברית לשנת 2012, 76% מהרואנדים מרוצים מההנהגה האמריקנית, כאשר 17% אינם מסכימים ו-7% אינם בטוחים.

== היסטוריה ==
האינטרסים של ממשלת ארצות הברית השתנו באופן משמעותי מאז רצח העם ברואנדה, מתוך דאגה הומניטרית מובהקת, היא התמקדה ביציבות ובביטחון לשותפות חזקה עם ממשלת רואנדה תוך התמקדות בפיתוח בר-קיימא. התוכניות הגדולות ביותר של ממשלת ארצות הברית, הן תוכנית החירום של הנשיא לסיוע לנפגעי האיידס (PEPFAR) ויוזמת הנשיא להפחתת המלריה, שמטרתם להפחית את ההשפעות של המחלות האלה ברואנדה. פעילויות אחרות הן שיפור הצמיחה הכלכלית הכפרית ותמיכה בממשל תקין וביזור. בסך הכל סיוע החוץ של ארצות הברית לרואנדה גדל פי ארבעה במהלך ארבע השנים האחרונות.

מוקד עיקרי של היחסים בין המדינות הוא הסוכנות האמריקנית לפיתוח בינלאומי (USAID), אשר מטרתה לשפר את הבריאות ואת פרנסתם של הרואנדים, ולהגדיל את הפיתוח הכלכלי והפוליטי במדינה.

המחלקה לענייני ציבור של מחלקת המדינה מפעילה מרכז תרבותי בקיגאלי, אשר מציע גישה ציבורית לפרסומים ומידע בשפה האנגלית על ארצות הברית.

האינטרסים האמריקניים העסקיים היו קטנים; כיום, ההשקעה הפרטית האמריקנית ברואנדה מוגבלת לתעשיית התה, זיכיונות ( FedEx, קוקה-קולה, וסטרן יוניון, וMoneyGram ) ומשרדי אחזקות קטנים של שירות וייצור. הייצוא השנתי של ארצות הברית לרואנדה, היה מתחת ל-10 מיליון דולר בשנים 1990–1993, ועלה על 40 מיליון דולר בשנים 1994 ו-1995. למרות שהיצוא ירד בשנים שלאחר רצח העם, בשנת 2007 הם נאמדו בכ-17 מיליון דולר, גידול של 20% לעומת 2006.

ביולי 2013, ארצות הברית הזהירה את רואנדה להפסיק מייד את התמיכה בתנועת ה-23 במרץ - מורדים ברפובליקה הדמוקרטית של קונגו, לאחר שנמצאו ראיות שאנשי הצבא הרואנדים היו מעורבים.

בנובמבר 2015, ארצות הברית מתחה ביקורת על ההצבעה שנערכה בבית המחוקקים הרואנדי, לאשר את שינוי החוקה כדי לאפשר לשיא פול קגאמה לשרת קדנציה שלישית. דובר מחלקת המדינה לא איים במפורש כי ארצות הברית תפחית בסיוע שלה לרואנדה, אולם הזהיר כי ארצות הברית תשוב לבחון את היחסים.

==יחסים דיפלומטיים==
רואנדה מחזיקה בארצות הברית שגרירות בוושינגטון די. סי. ו-3 קונסוליות בבוסטון, שיקגו ויוסטון. מאידך, ארצות הברית מחזיקה ברואנדה רק שגרירות בקיגאלי.

== קישורים חיצוניים ==

* [https://history.state.gov/countries/rwanda ההיסטוריה של יחסי ארצות הברית–רואנדה]

== הערות שוליים ==
יחסי סן מרינו – שוודיה

יחסי סן מרינו-שוודיה הם היחסים הדיפלומטיים הרשמיים שבין הרפובליקה המרוממת של סן מרינו לבין ממלכת שוודיה.

== אגדת המלחמה ==
בשוודיה נפוצה אגדה אורבנית שקובעת כי החל משנת 1648 (שלום וסטפאליה) ועד שנת 1996 הייתה באופן רשמי מלחמה בין שוודיה לבין סן מרינו. האגדה הופרכה עקב חוסר אסמכתאות וחוסר עקבות לחוזה השלום המדובר של שנת 1996.

== ייצוג ==
* סן מרינו אינה מיוצגת בשוודיה בדרג השגרירות. סן מרינו מיוצגת בשוודיה בדרג הקונסולרי באמצעות קונסוליה רשמית שהיא מחזיקה בסטוקהולם, בירת המדינה.
* שוודיה אינה מיוצגת בסן מרינו כלל, הן בדרג השגרירות והן בדרג הקונסולרי. השגרירות המייצגת של שוודיה בסן מרינו היא זאת שברומא, בירת איטליה.

== יחסים כלכליים ==
בשנת 2015 ייצאה סן מרינו לשוודיה סחורה בסך 962,000 דולר אמריקאי. הסחורה כללה בעיקר מכונות שטיפה, סירות, ומסוק אחד. באותה השנה ייבאה סן מרינו משוודיה סחורה בסך 3.17 מיליון דולר אמריקאי. הסחורה כללה בעיקר חליפות לגברים, נייר קרפט, נייר רגיל וטכנולוגיה לייצור טקסטיל.

== הערות שוליים ==
Kanal 5 (שוודיה)

Kanal 5 (בתרגום חופשי: ערוץ 5) הוא ערוץ טלוויזיה מסחרי שוודי. הערוץ נוסד במרץ 1989, ובשנת 2008 נתון הצפייה הממוצע בערוץ היה 7.9%.
מטה הערוץ ב[[סטוקהולם]]
לאחר שנות ה-90 שאופיינו בקשיים לערוץ, שהיה בראשית דרכו, הושקה בערוץ אסטרטגיה חדשה, בתחילת שנות ה-2000, שמיצבה את הערוץ כערוץ בידור פופולרי המיועד לצפייה של הקהל הצעיר. על כך מעיד הסלוגן של הערוץ, "טלוויזיה מבדרת יותר" ("Roligare TV"), והוא משדר רק תוכניות בידור כגון סדרות, סרטים, ריאליטי ותעודה. בשנת 2006 הערוץ היה הפופולרי ביותר בקרב שוודים בגילאי 15–24.

== היסטוריה ==
=== שנים ראשונות ===
ב-8 במרץ 1989 הודיע מאטס קרלגן במסיבת עיתונאים בסטוקהולם על הקמת ערוץ טלוויזיה מסחרי חדש בשוודיה. הוא תוכנן להיות הערוץ המסחרי השני בשוודיה, אחרי TV3. הערוץ החל לשדר ב-27 במרץ, אותה שנה.

השנים הראשונות של הערוץ היו קשות. הוא לא הצליח להתחרות בערוצים האחרים. במהלך שנות ה-90 הוא אף מכר חלקים מתוכניות על מנת להרוויח כסף. מלבד זאת, הערוץ החל לשדר תוכן שנרכש לשידור מידי ערוצים אחרים, דוגמת אופרת הסבון האמריקאית "גלמור", שהפכה להצלחה הראשונה של הערוץ.

ב-1991 אזל תקציב הערוץ. בעקבות כך נרכש הערוץ בידי SBS שנקרא "dubbed TV5". עקב לחץ של ערוץ הכבלים הצרפתי TV5, הוחלט להוסיף את המילה "נורדי" לשמו של הערוץ, לאחר מאבק משפטי.

=== האמריקאים רוכשים את הערוץ ===
מכירות זמן מהתוכניות המשיכו להיות אפיק הכנסה חשוב לערוץ. עם זאת, ניתן היה לראות בשנת 1992 שיפור במצבו הכלכלי והעסקי של הערוץ, כשהחברה יוניליוור החליטה לרכוש את הערוץ. כמו כן הערוץ חתם על הסכם תווכן עם חברת הסרטים פרמונט. בשנה שלאחר מכן הערוץ החל לשדר חדשות וגם לשדר את התוכנית "מי לוקח את מי?" שנרכשה מ-SVT. בנוסף נרכשה הסדרה "הנסיך מבל אייר", לה היו צופים צעירים רבים. ב-22 במרץ שינה הערוץ את שמו ל-Femman, לאחר ההליכים המשפטיים מול TV5 הצרפתי.

ב-1995 החל הערוץ לשדר את הקומדיה האמריקאית "חברים". כמו כן בערוץ החלו לגבש אסטרטגיה חדשה לשידורים, במסגרתה אף מונתה מנכ"לית לערוץ, לראשונה בשוודיה.

ב-1 בפברואר 1996 הערוץ שינה שוב את שמו ל-Kanal 5. במקביל, תוכניות שוודיות חדשות החלו לעלות לשידור. במהלך השנים 1997 ו-1998 המשיכו בערוץ בקו הזה ורכשו גם את אופרת הסבון "חברים ואויבים", מידי TV3. ב-22 בינואר 1998 עבר מטה הערוץ ללונדון. שנת 1999 הייתה שנה קשה לערוץ, כאשר נתוני הצפייה בו ירדו ותוכניות לא זכו לפופולריות. למרות זאת, התוכנית "האח הגדול" הפכה להצלחה.

=== העשור השני של המאה ה-21 ===
הערוץ השיג הצלחה רבה בשנים האחרונות באמצעות מיצובו כערוץ בידור לקהל הצעיר. מקום זה בבימת הטלוויזיה השוודית התאפשר, בין היתר, ברכישת קומדיות פופולריות, סדרות מקוריות, ושידור סרטים. ההצלחה העניקה לערוץ פרופיל ברור יותר, הן עבור הצופים והן עבור המפרסמים. מטה הערוץ נמצא בלונדון, אם כי יש לו גם משרדים בסטוקהולם.

ערוץ 5 נחשב למקום העבודה הטוב ביותר בשוודיה על פי חברת הפנסיה Alecta ועל פי השבועון Vecans Affärer. ב-17 ביוני 2010 הוענק לערוץ אישור להשיק ערוץ HD ברשת הקרקעית, שעלה לאוויר ב-1 בפברואר 2011.

== תוכניות ==

== הפצה ==
Kanal 5 משודר בידי מרבית שירותי הטלוויזיה בשוודיה, כגון Bredbandsbolaget, Sappa, Boxer, Viasat, Com Hem ו-Canal Digital.

== ראו גם ==
* TV3
* SVT1
* SVT2

== קישורים חיצוניים ==

* 

== הערות שוליים ==

קטגוריה:ערוצי טלוויזיה שוודיים
טרופיזם

פטריה העוברת תהליך טרופיזם]]
טְרוֹפִּיזֶם (מיוונית: τρόπος, תחדיש עברי: כמיהות, תחדיש האקדמיה: נְהִיָּה), הוא נטייתו של אורגניזם, ובפרט צמח, לגדול לכיוון גירוי סביבתי חיצוני מסוים (טרופיזם חיובי) או בכיוון הנגדי לו (טרופיזם שלילי).

==סוגי טרופים==
דוגמה לגיאוטרופיזם הפוך בשרידי מרתף של וילה רומית בפארק הארכאולוגי בבאייה, ([[איטליה).]]
תהליך גיאוטרופיזםטיגמוטרופיזם- קנוקנת נכרכת סביב [[גבעול]]

===פוטוטרופיזם===
פוטוטרופיזם (בעברית: נהיית אור) הוא נטיית הצמח או חלק בצמח לגדול לכיוון השמש. נטיית הצמיחה בכיוון ההפוך נקראת "פוטוטרופיזם שלילי". מקור המונח במילה היוונית "פוטו" שפירושה "אור".

לפוטוטרופיזם חשיבות רבה משום שבזכותו העלים מכוונים לכיוון שבו יש קליטה מיטבית של אור, הנחוץ לקיום תהליך הפוטוסינתזה. בכל צמח הגבעולים מכופפים לכיוון מקור האור, כלומר נטייתם היא "פוטוטרופיזם חיובי". לעומת זאת השורשים הם בכיוון ההפוך למקור האור ולכן נטייתם היא "פוטוטרופיזם שלילי".

ההורמון שנמצא בתופעת הטרופיזם הוא האוקסין (מיוונית. בתרגום לעברית: "לגדול") אשר גורם לחלקים מסוימים בצמח להתארך. כאשר חקרו את תופעת הטרופיזם בצמחים הדגניים גילו כי מקצה חותלת הצמח (העלה הראשון שיוצא מן האדמה ומשמש כצינור שעליו בנויים כל העלים) מופרש ההורמון אוקסין ונע כלפי מטה. הם הסיקו כי ההורמון מתחלק על גבי החותלת בצורה לא שווה בצד הפחות מוצל יש פחות הורמוני אוקסין בעוד שבצד היותר מוצל האוקסינים רבים וכך צד זה מתארך יותר ונוצר כיפוף החותלת לכיוון האור.

גילוי האוקסין היה כאשר דרווין ערך ניסויים בנבטים ובאחד מניסוייו גילה כי כאשר מאירים על נבט הוא גדל לכיוון האור. הוא גילה שכאשר מסירים את החותלת או כאשר מכסים אותה בחומר שלא חדיר לאור תופעת הגדילה לכיוון האור לא מתרחשת. מכך הסיק שיש חומר בחותלת שמשפיע על כך.

=== הליוטרופיזם ===
הליוטרופיזם הוא שינוי מיקום הפרחים לכיוון מיקום השמש.

===גיאוטרופיזם===

נטיית הצמח או חלק בצמח לגדול לכיוון הקרקע אל כוח המשיכה. נטיית הצמיחה בכיוון ההפוך נקראת "גיאוטרופיזם שלילי". לפי האקדמיה ללשון, השם העברי הוא נהיית כבידה.

בכל צמח רגיל השורשים צומחים עם כיוון כוח המשיכה כלומר "גיאוטרופיזם חיובי" והגבעולים בצמח צומחים נגד כיוון המשיכה כלומר "גיאוטרופיזם שלילי".

תופעה זאת נובעת בעקבות שקיעת סטטוליתים (צברי עמילן) . בגבעול במקום ההצטברות של הסטטוליתים מצטבר גם האוקסין (שמעודד שכפול תאים) ובזאת מעודד צמיחה של הגבעול כנגד כוח המשיכה.

בשורשים לעומת זאת, התופעה הפוכה. איפה שיש סטטוליתים יש דיכוי ￼צמיחה, והאוקסין משפיע על האזור בו אין סטטוליתים ולכן הצמיחה היא כלפי מטה.

===טיגמוטרופיזם===
טיגמוטרופיזם (ביוונית- "לגעת"; בעברית: נהיית מגע) היא תנועה או גדילה של הצמח בצורה מסוימת כתגובה למגע או קשר עם גירויים חיצוניים כגון אור, טמפרטורה, סוג הקרקע, ומים. בתופעה הצמח גדל סביב עמוד או סורג או לאורך קיר או משטח אחר (צמחים מטפסים).

טיגמוטרופיזם גם קיים במצבי העקה של רוחות חזקות וקבועות, כאשר הצמח גדל עם כיוון תנועת הרוח.

== ראו גם ==
* כימוטקסיס
* פוטוסינתזה

==קישורים חיצוניים==

* 
* 

==הערות שוליים==

קטגוריה:פיזיולוגיה של הצמח
מגי פיורי

מגי פיורי (באנגלית: Maggie Furey; 5 בנובמבר 1955 – 3 בנובמבר 2016) הייתה סופרת פנטזיה בריטית.

==ביוגרפיה==

פיורי נולדה בנורת'מברלנד, אנגליה, ב-1955. הייתה מורה מוסמכת, ושימשה כמבקרת ספרות ברדיו ה-BBC בניוקאסל, והייתה יועצת במרכז משאבי הקריאה בדרהאם ובתור מארגנת ירידי ספרי ילדים. היא חייתה בשנותיה האחרונות במחוז ויקלו באירלנד. היא ידועה בעיקר בשל הטטרלוגיה "חפצי הכוח".

== עבודות ==
=== חפצי הכוח ===
הוצאה באנגלית:
<div class="mw-content-ltr">
* Aurian (1994), (UK)/ (US)
* Harp of Winds (1995), (UK)/ (US)
* Sword of Flame (1996), (UK)/ (US)
* Dhiammara (1997), (UK)/ (US)</div>
הוצאה בעברית:
* אוריאן, הוצאת אופוס, 1999
* נבל הרוחות, הוצאת אופוס,
* חרב הלהבה, הוצאת אופוס, 2002
* דיאמארה, הוצאת אופוס, 2009

=== The Web (הרשת)===
סדרת ספרי פנטזיה שנכתבו על ידי מגוון סופרים, בה כל ספר עומד בפני עצמו, וכולם סובבים את "הרשת", שהיא עולם מציאות וירטואלית בה קורים דברים יוצאי דופן. תרומותיה של פיורי כוללים:
<div class="mw-content-ltr">
* Sorceress (1998) by Maggie Furey,  
* Spindrift (1999) by Maggie Furey, 
</div>

==The Shadowleague==
<div class="mw-content-ltr">
* The Heart of Myrial (1999), (UK)/0-553-57938-X (US)
* The Spirit of the Stone (2001), (UK)/0-553-57941-X (US)
* The Eye of Eternity (UK) (2002), (UK)/Echo of Eternity (US) (2003), 
</div>

=== Chronicles of the Xandim ===
<div class="mw-content-ltr">
* Heritage of the Xandim (2008), (hardcover)/ (paperback) (both UK)
* Exodus of the Xandim (2013), (UK)
</div>

== קישורים חיצוניים ==
* 
* [http://www.isfdb.org/cgi-bin/ea.cgi?Maggie_Furey Internet Speculative Fiction Database]
* [https://rip.ie/showdn.php?dn=302712 הודעת פטירה]
* 

קטגוריה:סופרות פנטזיה בריטיות
קטגוריה:סופרות אנגליות
קטגוריה:בריטיות שנולדו ב-1955
קטגוריה:בריטים שנולדו ב-1955
קטגוריה:בריטיות שנפטרו ב-2016
קטגוריה:בריטים שנפטרו ב-2016